[{"text_idx": "#000001", "text": "Bydd y daith hon yn mynd a\u0302 chi drwy bentref prydferth Betws-y-coed ac ar draws y pontydd niferus sy\u2019n croesi\u2019r Afon Llugwy. Mae Betws-y-coed yn un o bentrefi mwyaf poblogaidd a hynod y Parc Cenedlaethol\u2014un a\u0302 hanes cyfoethog sy\u2019n dyddio\u2019n o\u0302l i\u2019r Oes Fictoria."}, {"text_idx": "#000002", "text": "Mae\u2019r llwybr hwn yn cynnig taith hamddenol a hardd trwy goedwigoedd mawreddog ac ar hyd glannau troellog Afon Llugwy. Fel llwybr hawdd, gall fod yn daith gwych i deuluoedd ac yn ddewis delfrydol i\u2019r rhai sy\u2019n chwilio am brofiad hudolus, ynghyd a\u0302 mannau picnic swynol."}, {"text_idx": "#000009", "text": "Os ydych chi\u2019n ymweld a\u0302 Betws-y-coed gyda char, cofiwch barcio mewn ardaloedd parcio dynodedig a pheidiwch byth a\u0302 pharcio mewn llefydd sydd yn rhwystro mynediad i gaeau neu ardaloedd preswyl."}, {"text_idx": "#000011", "text": "Gweld y maes parcio ar what3words\nGweld y maes parcio ar Google Maps"}, {"text_idx": "#000012", "text": "Byddwch yn ddiogel a helpwch i warchod cefn gwlad trwy ddarllen y wybodaeth am ddiogelwch a dilyn y Cod Cefn Gwlad."}, {"text_idx": "#000013", "text": "Yn swatio yng nghanol y Parc Cenedlaethol mae pentref hynod Betws-y-coed a\u2019i hanes cyfoethog sy\u2019n dyddio\u2019n o\u0302l canrifoedd. Dyma bentref a ffynnodd yn ystod yr Oes Fictorianaidd pan ddaeth hi\u2019n gyrchfan poblogaidd i breswylwyr dinesig y cyfnod oedd yn awchu i ddianc o fywyd prysur a myglyd y dinasoedd."}, {"text_idx": "#000014", "text": "Mae poblogrwydd Betws-y-coed fel cyrchfan Fictorianiadd i\u2019w weld hyd heddiw yn ei phensaerni\u0308aeth cyfoethog a chywrain. Wrth i chi grwydro\u2019r drwy\u2019r pentref, fe ddowch ar draws siopau crefft hyfryd, orielau celf annibynnol a chaffis clyd\u2014pob un yn cyfrannu at naws unigryw un o bentrefi mwyaf poblogaidd y Parc Cenedlaethol."}, {"text_idx": "#000015", "text": "Roedd lleoliad delfrydol pentref Betws-y-coed, yng nghanol coedwigoedd gwyrddlas, afonydd cyfareddol a rhaeadrau syfrdanol, yn denu artistiaid ac awduron lu\u2014yn enwedig yn ystod Oes Fictoria."}, {"text_idx": "#000016", "text": "Dyma adeg pan oedd darlunio tirluniau cefn gwlad mewn gwerthfawrogiad o harddwch naturiol y tirwedd yn unig yn syniad estron tu hwnt. Ond fe chwaraeodd Betws-y-coed ran hynod ddylanwadol yn poblogeiddio\u2019r cysyniad. Rhwng diwedd y 18fed ganrif a thrwy gydol y 19eg ganrif, daeth artistiaid fel J. M. W. Turner a David Cox yn ymwelwyr cyson a\u0302 Betws-y-coed gan ddarlunio amrywiaeth eang o dirweddau a golygfeydd gan gynnwys Yr Wyddfa, Castell Dolbadarn, Castell Harlech a Betws-y-coed ei hun."}]